Številka: 4300-50/2021/1

Datum: 10. 5. 2021

**JAVNI RAZPIS**

**za določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti**

1. **Naziv in sedež naročnika**

Ministrstvo za infrastrukturo, Langusova ulica 4, 1535 Ljubljana

1. **Pravna podlaga za izvedbo javnega razpisa**
* Zakon o cestah (Uradni list RS, št. 109/10, 48/12, 36/14 – odl. US, 46/15 in 10/18);
* Pravilnik o usposabljanju za spremljevalce izrednih prevozov (Uradni list RS, št. 29/18).
1. **Predmet javnega razpisa**

Določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti.

1. **Pogoji, ki jih morajo izpolnjevati vlagatelji na javnem razpisu ter njihovo dokazovanje**

Vlagatelj mora izpolnjevati vse v tej točki navedene pogoje:

1. **imeti registrirano dejavnost za opravljanje dejavnosti izobraževanja odraslih (priloga 1)**
2. **imeti zaposlenega strokovnega sodelavca za organiziranje izobraževanja odraslih, ki ima visokošolsko pedagoško ali andragoško izobrazbo ter strokovni izpit iz upravnega postopka (priloga 3.1)**
3. **imeti zagotovljene kadre (predavatelje) z najmanj visoko strokovno izobrazbo, ki so usposobljeni s področij, ki jih obsega program iz 2. člena Pravilnika o usposabljanju za spremljevalce izrednih prevozov (Uradni list RS, št. 29/18) (priloga 3.2)**

Vsebine, ki jih mora obsegati program osnovnega in obnovitvenega strokovnega usposabljanja kandidatov za spremljevalca izrednih prevozov, so določene v 2. členu Pravilnika o usposabljanju za spremljevalce izrednih prevozov. Vlagatelj mora zagotoviti kadre (predavatelje), ki imajo najmanj visoko strokovno izobrazbo, in so usposobljeni s področij oziroma vsebin, ki jih obsega program strokovnega usposabljanja.

Vlagatelj mora zagotoviti, da s predavatelji pokrije vse vsebine programa osnovnega in obnovitvenega strokovnega usposabljanja, tako na teoretičnem kot tudi praktičnem delu strokovnega usposabljanja.

1. **imeti izdelan podroben program osnovnega in obnovitvenega strokovnega usposabljanja po vsebinah iz 2. člena Pravilnika o usposabljanju za spremljevalce izrednih prevozov (priloga 3.3)**

Vsebine programa osnovnega in obnovitvenega strokovnega usposabljanja kandidatov za spremljevalca izrednih prevozov so določene v 2. členu Pravilnika o usposabljanju za spremljevalce izrednih prevozov.

Vlagatelj mora imeti izdelan podroben program strokovnega usposabljanja kandidatov po vsebinah iz 2. člena Pravilnika o usposabljanju za spremljevalce izrednih prevozov z navedbo števila učnih ur, ki bodo v okviru strokovnega usposabljanja namenjene posamezni vsebini ali posameznemu sklopu vsebin iz programa strokovnega usposabljanja.

Program strokovnega usposabljanja mora biti izdelan ločeno za osnovno in obnovitveno strokovno usposabljanje, pri čemer morata biti znotraj posameznega programa strokovnega usposabljanja ločeno prikazana teoretični in praktični del strokovnega usposabljanja.

V skladu s prvim odstavkom 3. člena Pravilnika o usposabljanju za spremljevalce izrednih prevozov traja teoretično usposabljanje 8 pedagoških ur, od tega sta najmanj dve pedagoški uri namenjeni praktičnemu usposabljanju. V skladu z drugim odstavkom 3. člena Pravilnika o usposabljanju za spremljevalce izrednih prevozov traja pedagoška ura 45 minut.

1. **imeti učilnico, ki omogoča izvajanje strokovnega usposabljanja in preizkusa znanja za najmanj 30 kandidatov, in razpolagati z ustrezno tehnično opremo in učnimi pripomočki (priloga 3.4)**

 Vlagatelj mora razpolagati s prostorom, primernim za teoretično usposabljanje odraslih, prostorom in opremo za izvajanje praktičnega usposabljanja po programu iz 2. člena Pravilnika o usposabljanju za spremljevalce izrednih prevozov, prostorom za hranjenje arhiva, prostorom za pripravo izpitne komisije ter učnim gradivom, ki ga prejmejo udeleženci strokovnega usposabljanja.

Prostori za usposabljanje morajo biti na območju Republike Slovenije.

1. **razpolagati z ustrezno programsko in računalniško opremo za zagotavljanje naključnega izbora izpitnih vprašanj za preizkus teoretičnega znanja iz kataloga vprašanj in priprava kataloga vprašanj (priloga 3.5)**
2. **zagotoviti izdajo potrdil o usposobljenosti za spremljevalca izrednih prevozov (priloga 3.6)**

V skladu z 10. členom Pravilnika o usposabljanju za spremljevalce izrednih prevozov prejme kandidat, ki uspešno opravi preizkus strokovne usposobljenosti, potrdilo o usposobljenosti za spremljevalca izrednih prevozov, ki je v obliki kartice.

Potrdilo mora biti izdelano iz plastike in s tiskom v črni barvi. Potrdilo je bele barve, vlagatelj pa lahko uporabi barvo oziroma notranji vzorec potrdila, ki je v skladu z njegovo celostno podobo. Dimenzije obrazca morajo ustrezati tipu kartice ID-1 po standardu ISO 7810.

Materiali za izdelavo potrdila in zapisi na potrdilu morajo biti izdelani tako, da je uporaba potrdila ob običajnem ravnanju z njim zagotovljena za obdobje njegove veljavnosti.

Potrdilo o usposobljenosti za spremljevalca izrednih prevozov se izda na obrazcu iz Priloge 2, ki je sestavni del Pravilnika o usposabljanju za spremljevalce izrednih prevozov.

1. **bančna garancija (prilogi 3.7 in 4)**

Vlagatelj kot zavarovanje za resnost vloge v predmetnem javnem razpisu predloži bančno garancijo ali kavcijsko zavarovanje. Vrednost zavarovanja za resnost vloge za predmetni javni razpis znaša 4.000,00 EUR.

Zavarovanje za resnost vloge mora biti predloženo kot del vloge v .pdf datoteki in v veljavi do 10. 10. 2021.

Vsebina zavarovanja mora biti skladna z vzorcem garancije iz priloge 3.7.

Vsako vlogo, ki ne vsebuje zahtevanega zavarovanja za resnost vloge ali po vsebini, veljavnosti ter po višini zahtevanega zneska (če je garancija po vrednosti nižja od zahtevanega zneska) odstopa od sprejemljive garancije za resnost vloge, bo naročnik zavrnil kot nedopustno.

Naročnik bo unovčil zavarovanje za resnost vloge:

a) če vlogo po roku za oddajo vloge umakne ali

b) če vlagatelj po izboru ne predloži ali zavrne predložitev zavarovanja za dobro izvedbo obveznosti v skladu z določbami tega javnega razpisa.

Zavarovanje za resnost vloge mora biti izdano s strani banke ali zavarovalnice v Republiki Sloveniji.

V roku 10 delovnih dni po prejemu pooblastila mora vlagatelj naročniku dostaviti bančno garancijo ali kavcijsko zavarovanje za dobro izvedbo pogodbenih obveznosti v višini 20.000,00 EUR. Veljavnost zavarovanja mora biti vsaj eno leto daljša od končnega datuma veljavnosti pooblastila (priloga 4).

Če vlagatelj ne bo izpolnil obveze iz prejšnjega odstavka, bo naročnik unovčil zavarovanje za resnost vloge.

1. **Vloga**

Vlogo morajo sestavljati naslednji dokumenti:

- izpolnjena, podpisana in ožigosana izjava o izpolnjevanju pogojev za priznanje sposobnosti (priloga 1),

- izpolnjena, podpisana in ožigosana izjava o sprejemanju pogojev razpisne dokumentacije (priloga 2),

- izpolnjen, podpisan in ožigosan obrazec vloge (priloga 3) z vsemi prilogami tega obrazca (od priloge 3.1 do priloge 3.7),

- izpolnjena, podpisana in ožigosana izjava o možnosti ogleda prostorov in opreme (priloga 5).

Vlagatelj mora izdelati vlogo v slovenskem jeziku. Vlogo se sestavi tako, da vlagatelj vpiše zahtevane podatke v obrazce, pripravi zahtevane priloge oziroma podpiše pripravljene izjave, ki so sestavni del razpisne dokumentacije oziroma posameznih delov le-te.

Vloga mora biti podana na obrazcih iz prilog razpisne dokumentacije ali po vsebini in obliki enakih obrazcih, izdelanih s strani vlagatelja. Vse priloge morajo biti izpolnjene, podpisane in ožigosane s strani vlagatelja. Če so v razpisni dokumentaciji zahtevane fotokopije dokumentov, vlagatelj predloži le-te neoverjene.

Vlagatelj predloži vlogo v zaprti ovojnici, naslovljeni skladno s priloženim obrazcem oziroma etiketo (priloga 6). Glavna pisarna naročnika na ovojnici označi datum in točen čas prevzema vloge.

Spremembe vloge so možne le do poteka roka za oddajo vlog. Sprememba vloge se naročniku izroči na enak način kot vloga s tem, da se na etiketi za naslavljanje vloge v spodnjo vrstico napiše »NE ODPIRAJ – SPREMEMBA VLOGE«.

1. **Merila za izbor**

Vloge se bodo ocenjevale na podlagi meril, določenih v nadaljevanju, tako da se bo pri posamezni vlogi preverjalo izpolnjevanje pogojev, ki so navedeni kot merilo za izbor.

Merila za določitev pooblaščene organizacije so naslednja:

**(a) strokovni sodelavec za organiziranje izobraževanja odraslih**

Vlagatelj izpolni prilogo 3.1 in priloži zahtevane priloge.

**(b) usposobljenost in področje dela kadrov (predavateljev)**

Vlagatelj izpolni prilogo 3.2 in priloži zahtevane priloge.

**(c) podroben program osnovnega in obnovitvenega strokovnega usposabljanja**

Vlagatelj izpolni prilogo 3.3 in priloži zahtevane priloge.

**(d) učilnica za izvajanje strokovnega usposabljanja in preizkusa znanja spremljevalcev izrednih prevozov in razpolaganje z ustrezno tehnično opremo in učnimi pripomočki**

Vlagatelj izpolni prilogo 3.4 in priloži zahtevane priloge.

**(e) programska in računalniška oprema za zagotavljanje naključnega izbora izpitnih vprašanj za preizkus teoretičnega znanja iz kataloga vprašanj in katalog vprašanj**

Vlagatelj izpolni prilogo 3.5.

**(f) izdaja potrdil o usposobljenosti za spremljevalca izrednih prevozov**

Vlagatelj izpolni prilogo 3.6 in priloži zahtevane priloge.

**(g) bančna garancija**

Vlagatelj priloži potrjeno prilogo 3.7.

1. **Rok in način za predložitev vlog**

Vlogo z ustreznimi dokazili o izpolnjevanju pogojev vlagatelj pošlje na naslov Ministrstvo za infrastrukturo, Langusova ulica 4, 1535 Ljubljana, in sicer do 30. 6. 2021, do 12. ure. Šteje se, da je vloga poslana pravočasno, če je do navedenega roka oddana v Glavno pisarno na naslovu Ministrstva za infrastrukturo, Langusova ulica 4, 1535 Ljubljana, vsak delovni dan med 9. in 15. uro (petek do 14.30 ure), osebno ali priporočeno po pošti.

Vse nepravočasno predložene ali nepravilno označene vloge bo strokovna komisija izločila iz postopka odpiranja vlog in jih neodprte vrnila vlagatelju.

1. **Odpiranje vlog**

Odpiranje, pregled in ocenjevanje vlog bo izvedla strokovna komisija, ki jo bo v ta namen posebej imenoval minister za infrastrukturo, in sicer brez prisotnosti javnosti.

1. **Pregled vlog**

Pri pregledu vlog se presojajo le listine in navedbe, ki so predložene skladno z zahtevami iz razpisne dokumentacije predmetnega javnega razpisa. Kot enakovredne veljajo kopije zahtevanih listin, razen če izvirnik ni posebej zahtevan. Listine in navedbe morajo izkazovati dejanska stanja in dejstva v času oddaje vloge in ves čas trajanja pooblastila, ki bo podeljeno vlagateljem kot rezultat tega javnega razpisa.

Naročnik bo zahteval, da vlagatelji formalno nepopolne vloge v roku 5 delovnih dni dopolnijo ali pojasnijo dokumente, ki so jih predložili v vlogi. Če vlagatelj v tem roku vloge ustrezno ne dopolni, bo naročnik s sklepom vlogo zavrgel.

1. **Zaupnost podatkov**

Naročnik bo kot zaupne varoval le tiste podatke v vlogi, ki bodo označeni kot zaupni in ki jih kot zaupne določa predpis. Podatki, na podlagi katerih se vloge vrednotijo, ali s katerimi se dokazuje izpolnjevanje pogojev in zahtev iz razpisne dokumentacije predmetnega javnega razpisa, ne morejo biti označeni kot zaupni ali kot poslovna skrivnost.

1. **Popolnost vloge**

Naročnik bo upošteval vloge, ki bodo v celoti pripravljene v skladu s tem javnim razpisom, z vsemi zahtevanimi dokumenti in obrazci v skladu s 5. točko tega javnega razpisa.

1. **Izbor**

Po opravljeni izbiri bo minister za infrastrukturo, skladno s 34.a členom Zakona o cestah vlagatelje, ki izpolnjujejo zahtevana merila, določil kot pooblaščene organizacije za strokovno usposabljanje spremljevalcev izrednih prevozov in izdajo potrdil o usposobljenosti za obdobje 5 let.

Pooblastilo bo izdano predvidoma v roku 60 dni po opravljeni izbiri.

1. **Dodatne informacije**

Pojasnila v zvezi z razpisno dokumentacijo predmetnega javnega razpisa se lahko zahteva izključno v pisni obliki preko elektronskega naslova mzi.dkp@gov.si do 10 dni pred iztekom roka za oddajo vlog. Odgovori bodo podani v pisni obliki in objavljeni na spletni strani Ministrstva za infrastrukturo v rubriki javne objave (javni razpisi). Vsi objavljeni odgovori imajo status dopolnitve javnega razpisa.

Naročnik si pridržuje pravico, da javni razpis spremeni ali dopolni najkasneje do 8 dni pred iztekom roka za oddajo vlog.

1. **Preklic razpisa**

Naročnik si pridržuje pravico preklicati javni razpis v kateri koli fazi postopka, brez kakršne koli odškodninske odgovornosti do kogarkoli. Naročnik ne odgovarja za škodo, ki bi utegnila nastati izbranemu vlagatelju zaradi preklica.

Jernej Vrtovec

minister

*Priloga 1*

IZJAVA O IZPOLNJEVANJU POGOJEV ZA PRIZNANJE SPOSOBNOSTI

Pod kazensko in materialno odgovornostjo izjavljamo, da izpolnjujemo naslednje pogoje:

1. nismo bili, niti zakoniti zastopnik (če gre za pravno osebo) pravnomočno obsojeni zaradi naslednjih kaznivih dejanj, ki so opredeljena v Kazenskem zakoniku (Uradni list RS, št. [50/12](http://www.uradni-list.si/1/objava.jsp?sop=2012-01-2065) – uradno prečiščeno besedilo, [6/16– opr.](http://www.uradni-list.si/1/objava.jsp?sop=2016-21-0263), [54/15](http://www.uradni-list.si/1/objava.jsp?sop=2015-01-2227), [38/16](http://www.uradni-list.si/1/objava.jsp?sop=2016-01-1628), [27/17](http://www.uradni-list.si/1/objava.jsp?sop=2017-01-1445), [23/20](http://www.uradni-list.si/1/objava.jsp?sop=2020-01-0552) in [91/20](http://www.uradni-list.si/1/objava.jsp?sop=2020-01-1559)):
	* hudodelsko združevanje,
	* sprejemanje podkupnine pri volitvah (velja za fizične osebe), nedovoljeno sprejemanje daril, nedovoljeno dajanje daril, jemanje podkupnine (za fizične osebe), dajanje podkupnine, sprejemanje daril za nezakonito posredovanje in dajanje daril za nezakonito posredovanje,
	* goljufija, poslovna goljufija, preslepitev pri pridobitvi posojila ali ugodnosti in zatajitev finančnih obveznosti ter goljufija zoper finančne interese Evropskih skupnosti v smislu 1. člena Konvencije o zaščiti finančnih interesov Evropskih skupnosti,
	* pranje denarja;
2. imamo veljavno registracijo in potrebna dovoljenja za opravljanje dejavnosti, ki je predmet javnega razpisa;
3. nismo v postopku prisilne poravnave, stečaju ali likvidacijskem postopku;
4. imamo poravnane davke, prispevke in druge obvezne dajatve;
5. smo finančno in poslovno sposobni in v zadnjih šestih mesecih nismo imeli blokiranega transakcijskega računa;
6. razpolagamo z zadostnimi kadrovskimi in tehničnimi zmogljivostmi za izpolnitev naročila, ki so zahtevani v skladu z obvezno vsebino vloge.

Navedeni podatki so resnični, vlagatelj pa dovoljuje naročniku, da resničnost podatkov preveri sam v primerih, ko gre za podatke iz uradnih evidenc, za podatke, ki niso predmet uradnih evidenc in se štejejo za osebne podatke, posebej dovoljujemo naročniku vpogled v osebne podatke.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | Žig |  |
|  |  |  | (podpis pooblaščene osebe) |

Priloga izjavi:

Če vlogo v imenu vlagatelja podpiše oseba, ki v Poslovnem registru Slovenije ni navedena kot zastopnik te pravne osebe, se priloži akt vlagatelja, na podlagi katerega je oseba pooblaščena za zastopanje pravne osebe.

*Priloga 2*

IZJAVA O SPREJEMANJU POGOJEV RAZPISNE DOKUMENTACIJE

Izjavljamo, da z oddajo vloge v celoti sprejemamo pogoje javnega razpisa za strokovno usposabljanje spremljevalcev izrednih prevozov in izdajo potrdil o usposobljenosti.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3*

Vloga

|  |  |
| --- | --- |
|  št. vloge: |  |

|  |  |
| --- | --- |
| Naročnik: | Ministrstvo za infrastrukturo, Langusova ulica 4, 1535 Ljubljana |

|  |  |
| --- | --- |
| Predmet javnega razpisa: | **Določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti** |

|  |  |
| --- | --- |
| Vlagatelj: |  |
| Firma oziroma ime: |  |
| Naslov: |  |
| Zakoniti zastopnik: |  |  |
| Matična številka: |  | ID št. za DDV: |  |
| Št. telefona: |  | Številka faksa: |  |
| Kontaktna oseba: |  |  |
| e-pošta: |  |  |

Priloge te vloge so:

* + - *priloga 3.1*
		- *priloga 3.2*
		- *priloga 3.3*
		- *priloga 3.4*
		- *priloga 3.5*
		- *priloga 3.6*
		- *priloga 3.7*

z zahtevanimi prilogami.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.1*

Dokazilo o zaposlitvi strokovnega sodelavca za organiziranje izobraževanja odraslih:

|  |  |  |  |
| --- | --- | --- | --- |
| Zaporedna številka | Ime in priimek | Vrsta izobrazbe(pedagoška/andragoška) | Strokovni izpit iz upravnega postopka prve stopnje(DA/NE) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Vlagatelj mora imeti zaposlenega vsaj enega strokovnega sodelavca za organiziranje izobraževanja odraslih, ki ima visokošolsko pedagoško ali andragoško izobrazbo ter opravljen strokovni izpit iz upravnega postopka. Zaposlitev strokovnega sodelavca je lahko za določen ali nedoločen čas s polnim ali krajšim delovnim časom.

V tabelo vlagatelj navede ime in priimek strokovnega sodelavca, vrsto njegove izobrazbe (pedagoška ali andragoška izobrazba) in podatek o opravljenem strokovnem izpitu iz upravnega postopka prve stopnje v skladu z Uredbo o izobrazbi in strokovnem izpitu za vodenje in odločanje v upravnem postopku (Uradni list RS, št. 12/13 in 61/19; v nadaljnjem besedilu: uredba).

Vlagatelj mora za vsakega v tabeli navedenega strokovnega sodelavca predložiti dokazilo, iz katerega izhaja, da je zaposlen pri njem, dokazilo o pridobljeni visokošolski pedagoški ali andragoški izobrazbi in dokazilo o opravljenem strokovnem izpitu iz upravnega postopka prve stopnje v skladu z uredbo.

Izdaja potrdila o usposobljenosti je upravna zadeva in se vodi v skladu z Zakonom o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE). Strokovni sodelavec pooblaščene organizacije, ki bo vodil upravni postopek, mora imeti opravljen izpit prve stopnje v skladu z uredbo.

Če ima vlagatelj zaposlenih več strokovnih sodelavcev za organiziranje izobraževanja odraslih, jih lahko v tabelo navede več, vendar večje število zaposlenih strokovnih sodelavcev, ki izpolnjujejo v tem javnem razpisu zahtevane pogoje, ne pomeni prednosti pri izbiri pooblaščene organizacije za izvajanje strokovnega usposabljanja spremljevalcev izrednih prevozov in izdajo potrdil o usposobljenosti.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.2*

Dokazila o zagotavljanju kadrov (predavateljev) z najmanj visoko strokovno izobrazbo, njihove usposobljenosti s področij, ki jih obsega program strokovnega usposabljanja iz 2. člena Pravilnika o usposabljanju za spremljevalce izrednih prevozov, in področju programa, ki ga bo posamezen predavatelj izvajal:

|  |  |  |  |  |  |
| --- | --- | --- | --- | --- | --- |
| Zaporedna številka | Ime in priimek | Stopnja in smer izobrazbe | Vsebina programa, ki ga bo izvajal  | Področje programa, ki ga bo izvajal (teoretično/praktično) | Potrdila za dokazovanje usposobljenosti |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V tabelo vlagatelj vpiše poimensko predavatelje, njihovo stopnjo in smer izobrazbe, vsebino oziroma vsebine (glede na vsebino programa usposabljanja iz 2. člena Pravilnika o usposabljanju za spremljevalce izrednih prevozov) in področje (teoretični/praktični del) programa, ki ga bo izvajal posamezni predavatelj.

Poleg tega vlagatelj za vsakega predavatelja priloži kopijo diplome in dokazila, s katerimi dokazuje strokovnost posameznega predavatelja za vsebino oziroma vsebine iz programa, ki jih bo izvajal na strokovnem usposabljanju spremljevalcev izrednih prevozov.

Za dokazovanje usposobljenosti se štejejo dokazila, ki potrjujejo usposobljenost s področja vsebin programa, ki jih bo izvajal (npr. delo na področju, usposabljanje in izobraževanje v stroki, udeležba oziroma predavanje na strokovnem izobraževanju doma in v tujini, objava članka v strokovni reviji). Upoštevala se bodo samo dokazila za obdobje zadnjih treh let.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.3*

Zagotavljamo, da imamo izdelan podroben program osnovnega in obnovitvenega strokovnega usposabljanja spremljevalcev izrednih prevozov.

Vlagatelj priloži podroben program strokovnega usposabljanja za vsebine programa strokovnega usposabljanja iz 2. člena Pravilnika o usposabljanju za spremljevalce izrednih prevozov, ločeno za osnovno in obnovitveno strokovno usposabljanje.

V podrobnem programu strokovnega usposabljanja se ločita področji teoretičnega in praktičnega usposabljanja.

V podrobnem programu strokovnega usposabljanja se opredeli število učnih ur, ki bodo v okviru strokovnega usposabljanja namenjene posamezni vsebini ali posameznemu sklopu vsebin iz programa strokovnega usposabljanja.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.4*

Zagotavljamo, da razpolagamo z učilnico, ki omogoča izvajanje strokovnega usposabljanja in preizkusa znanja za najmanj 30 kandidatov, s prostorom in opremo za izvajanje praktičnega usposabljanja, prostorom za hranjenje arhiva, prostorom za pripravo izpitne komisije ter učnim gradivom za potrebe predmetnega razpisa.

Prostor bo v času usposabljanja namenjen izključno za ta namen.

|  |  |  |  |
| --- | --- | --- | --- |
| Zap. št.  | Naslov  | Lastnik | Teoretično/praktično usposabljanje |
|  |  |  |  |
|  |  |  |  |
|  |  |  |  |
|  |  |  |  |

Vlagatelj priloži izpisek iz zemljiške knjige, da je lastnik prostorov ali predloži podatke, na podlagi katerih bo mogoče preveriti lastništvo. Za prostore, ki niso v lasti vlagatelja, predloži najemno pogodbo ali pisno soglasje lastnika za njihovo uporabo za čas trajanja pooblastila, podeljenega na podlagi tega javnega razpisa.

Vlagatelj priloži opis, fotografije in tloris (skice) vseh prostorov, iz katerih je razvidno izpolnjevanje minimalnih tehničnih pogojev.

Vlagatelj v zadnjem stolpcu tabele navede, ali se bo prostor uporabljal za teoretično usposabljanje ali za izvajanje praktičnega usposabljanja.

Vlagatelj priloži učno gradivo, ki ga bodo prejeli udeleženci usposabljanja (npr. skripte). Javno dostopnega gradiva ni potrebno prilagati, ampak le podatke o tem gradivu (npr. naslov in avtorja publikacije).

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.5*

IZJAVA O PRIPRAVI KATALOGA VPRAŠANJ ZA PREIZKUS TEORETIČNEGA ZNANJA KANDIDATOV TER O RAZPOLAGANJU Z USTREZNO PROGRAMSKO IN RAČUNALNIŠKO OPREMO ZA ZAGOTAVLJANJE NAKLJUČNEGA IZBORA IZPITNIH VPRAŠANJ

Izjavljamo, da bomo najpozneje v 30 dneh po podelitvi pooblastila za izvajanje strokovnega usposabljanja spremljevalcev izrednih prevozov in izdajo potrdil o usposobljenosti pripravili katalog vprašanj za preizkus teoretičnega znanja kandidatov. Če bo za izvajanje strokovnega usposabljanja za spremljevalce izrednih prevozov pooblaščenih več organizacij, bomo navedeni katalog vprašanj pripravile vse pooblaščene organizacije skupaj.

Izjavljamo, da razpolagamo oziroma, da bomo najpozneje v 30 dneh po podelitvi pooblastila za izvajanje strokovnega usposabljanja spremljevalcev izrednih prevozov in izdajo potrdil o usposobljenosti razpolagali z ustrezno programsko in računalniško opremo za zagotavljanje naključnega izbora izpitnih vprašanj za preizkus teoretičnega znanja iz kataloga vprašanj.

O razpolaganju s programsko in računalniško opremo iz prejšnjega odstavka bomo najpozneje 30. dan po podelitvi pooblastila pisno obvestili Ministrstvo za infrastrukturo.

Če vlagatelj Ministrstva za infrastrukturo ne bo obvestil v roku iz prejšnjega odstavka, bo že izdano pooblastilo samodejno preklicano, zato bo Ministrstvo za infrastrukturo o tem zgolj obvestilo vlagatelja.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.6*

IZJAVA O ZAGOTAVLJANJU IZDAJE POTRDIL O USPOSOBLJENOSTI ZA SPREMLJEVALCA IZREDNIH PREVOZOV

Izjavljamo, da razpolagamo oziroma, da bomo najpozneje v 30 dneh po podelitvi pooblastila za izvajanje strokovnega usposabljanja spremljevalcev izrednih prevozov in izdajo potrdil o usposobljenosti razpolagali z ustrezno programsko in tehnično opremo za izdajo potrdil o usposobljenosti za spremljevalca izrednih prevozov v skladu z 10. členom Pravilnika o usposabljanju za spremljevalce izrednih prevozov.

O razpolaganju s programsko in računalniško opremo iz prejšnjega odstavka bomo najpozneje 30. dan po podelitvi pooblastila pisno obvestili Ministrstvo za infrastrukturo.

Če bomo za izdajo potrdil o usposobljenosti za spremljevalca izrednih prevozov v skladu z 10. členom Pravilnika o usposabljanju za spremljevalce izrednih prevozov, sklenili posebno pogodbo z zunanjim izvajalcem, bomo Ministrstvu za infrastrukturo v roku iz prejšnjega odstavka predložili to pogodbo.

Če vlagatelj Ministrstva za infrastrukturo ne bo obvestil o razpolaganju z ustrezno programsko in tehnično opremo za izdajo potrdil o usposobljenosti za spremljevalca izrednih prevozov v roku iz drugega odstavka te izjave, bo že izdano pooblastilo samodejno preklicano, zato bo Ministrstvo za infrastrukturo o tem zgolj obvestilo vlagatelja.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

**Priloga 3.7: GARANCIJA ZA RESNOST PONUDBE**

**Obrazec zavarovanja za resnost ponudbe po EPGP-758**

*Glava s podatki o garantu (zavarovalnici/banki)* *ali SWIFT ključ*

Za: **Ministrstvo za infrastrukturo, Langusova 4, Ljubljana (naročnik oz. upravičenec garancije)**

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. kandidata oziroma ponudnika v postopku javnega naročanja)*

**UPRAVIČENEC:** **Ministrstvo za infrastrukturo, Langusova 4, Ljubljana**

**OSNOVNI POSEL:** obveznost naročnika zavarovanja iz njegove vloge, predložene v postopku javnega razpisa št.       *(vpiše se številka objave oziroma interna oznaka postopka javnega naročanja),* z dne       *(vpiše se datum objave),* katerega predmet je **»določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti«.**

**ZNESEK IN VALUTA: 4.000,00 EUR**

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** *nobena*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI: 10. 10. 2021**

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Zavarovanje se lahko unovči iz naslednjih razlogov, ki morajo biti navedeni v izjavi upravičenca oziroma zahtevi za plačilo:

a) če vlogo po roku za oddajo vloge umakne ali

b) če vlagatelj po izboru ne predloži ali zavrne predložitev zavarovanja za dobro izvedbo pogodbenih obveznosti v skladu z določbami tega javnega razpisa ali

c) v določenem roku ne sklene neposredne pogodbe s pogodbenim izvajalcem naročnika za personalizacijo certifikatov o usposobljenosti.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

 garant (žig in podpis)

Opozorilo (ni del vzorca finančnega zavarovanja):

V kolikor bo izdajatelj finančnega zavarovanja zavarovalnica (kavcijsko zavarovanje), ki ne razpolaga s SWIFT naslovom, se naslednja navedba pri obliki predložitve na vzorcu briše: »ali v elektronski obliki po SWIFT sistemu na naslov       *(navede se SWIFT naslova garanta)«*

**Priloga 4: GARANCIJA ZA DOBRO IZVEDBO POGODBENIH OBVEZNOSTI**

**Obrazec zavarovanja za dobro izvedbo pogodbenih obveznosti po EPGP-758**

*Glava s podatki o garantu (zavarovalnici/banki) ali SWIFT ključ*

Za: **Ministrstvo za infrastrukturo, Langusova 4, Ljubljana**

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** **Ministrstvo za infrastrukturo, Langusova 4, Ljubljana**

**OSNOVNI POSEL:** obveznost naročnika zavarovanja iz pooblastila št.       z dne       *(vpiše se številko in datum pogodbe o izvedbi javnega naročila, sklenjene na podlagi postopka z oznako XXXXXX)* za **»določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti«.**

**ZNESEK IN VALUTA:** 20.000,00 EUR *(vpiše se najvišji znesek s številko in besedo ter valuta)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

 garant (žig in podpis)

Opozorilo (ni del vzorca finančnega zavarovanja):

V kolikor bo izdajatelj finančnega zavarovanja zavarovalnica (kavcijsko zavarovanje), ki ne razpolaga s SWIFT naslovom, se naslednja navedba pri »obliki predložitve« na vzorcu briše: »ali v elektronski obliki po SWIFT sistemu na naslov       *(navede se SWIFT naslova garanta)«*

*Priloga 5*

IZJAVA O MOŽNOSTI OGLEDA PROSTOROV IN OPREME

V zvezi z javnim razpisom za strokovno usposabljanje spremljevalcev izrednih prevozov in izdajo potrdil o usposobljenosti, izjavljamo, da bomo naročniku na njegovo zahtevo omogočili ogled prostorov in opreme, potrebnih za izvajanje predmeta javnega razpisa.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 6*

ETIKETA ZA NASLAVLJANJE VLOGE

Izpolniti (naziv in naslov pošiljatelja), izrezati in nalepiti na kuverto oz. ovitek v kateri je vloga!

|  |  |  |
| --- | --- | --- |
| Pošiljatelj: |  | Prispetje vloge (izpolni prejemnik) : |
| Naziv: |  | Datum: |  |  |
|  | Ura: |  |  |
| Naslov: |   | Zap. št.: |  |  |
|  | Podpis: |  | žig |
|  |  |
| Javni razpis: |  | Prejemnik : |
| *Določitev pooblaščenih organizacij za strokovno usposabljanje spremljevalcev izrednih prevozov in izdajo potrdil o usposobljenosti* | MINISTRSTVO ZA INFRASTRUKTUROLangusova ulica 41535 Ljubljana |
|
|
|  |  |
| Št. zadeve: |  |
|  |  |
| NE ODPIRAJ - VLOGA ! |